text: Undersøgelse: Psykisk syge er tilfredse
  21 april 2015 kl. 19.06
  Syge, der får behandling i Psykiatrien i Region Syddanmark, er meget glade for de tilbud, de får.
  Det viser en netop offentliggjort national undersøgelse af patient- og pårørendeoplevelser i psykiatrien.
  I undersøgelsen siger patienter i Region Syddanmark, at vældigt tilfredse.
  Der er således 91 procent af de indlagte børn og unge, der siger, de er tilfredse - og 100 procent af deres forældre.
  - Det er dejligt at se, at personalets store indsats i det daglige arbejde bliver værdsat og også opleves positivt af patienterne og deres pårørende, siger Thies Mathiasen (DF), der er formand for Psykiatri- og socialudvalget i Region Syddanmark.
  Også psykiatrisygehusets administrerende direktør Charlotte Rosenkrantz-Josefsen er tilfreds med undersøgelsens resultater.
  - Undersøgelsen viser, at vi generelt kan være stolte af den indsats, vi leverer. Selvfølgelig er der områder, hvor vi kan blive endnu bedre, og det arbejder vi på, siger hun.
  Du kan læse rapporten via linket nedenunder.
  Undersøgelsen regionalt
  